Kajena kaprimulgo

Kajena kaprimulgo (Setopagis maculosa, laŭ kio ankaŭ Makulkaprimulgo) estas specio de kaprimulgoj en la kaprimulga familio Kaprimulgedoj kaj unu el tri specioj en la genro Setopagis. Ĝi estas konata nur el unusola specimeno, masklo prenita ĉe Fleuve Mana, Franca Gujano, en 1917. Tamen, eble ino estis kaptita ĉe Saül, Franca Gujano, en 1982.Papazian, A. (2020). Cayenne Nightjar (Setopagis maculosa), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 9an de Oktobro, 2021

Taksonomio kaj sistematiko
La Kajena kaprimulgo estis origine priskribita en 1920 kiel Nyctipolus maculosus kaj poste estis kunigita en la genron Caprimulgus. Kelkaj aŭtoroj asertis, ke ĝi ne estas specio, sed subspecio de la nigreca kaprimulgo (Nyctipolus nigrescens). Komence de la 2000-aj jaroj ĝi estis ĝenerale agnoskita kiel specio kaj estis lokita en sian nunan genron Setopagis ekde la fruaj 2010-aj jaroj. Tamen, la Sudamerika Klasifikada Komitato de la Usona Ornitologia Societo (AOS) deklaras, "Ĝia lokigo en Setopagis estas tute provizora", kaj la verko Birds of the World (Birdoj de la Mondo) de la Cornell Lab of Ornithology konsentas.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021

Aspekto
La Kajena kaprimulgo estas konata certe nur el la holotipo, masklo. La specimeno estis mezurita de du esploristoj kiel 22 kaj 22.5 cm longa. La supraj partoj estas grizbrunaj kun cinamaj makuloj kaj larĝaj nigrecbrunaj strioj. La vizaĝo estas plejparte kaŝtankolora. La malantaŭa kolo havas mallarĝan, malklaran brunecan kolumon kun brunaj strioj. La flugilkovriloj estas grizbrunaj, forte makulecaj per flavbruna kaj cinama; la skapulaj estas nigrebrunaj, kun grandaj flavbrunaj randoj. La vosto estas bruna kun kelkaj malgrandaj blankaj makuloj kaj estas alie makuleca per grizeca bruno kaj strieca per nigreca bruno. La mentono, gorĝo kaj supra brusto estas flavecbrunaj kun kaŝtankolora nuanco kaj brunaj strioj. La ventro kaj flankoj estas flavecbrunaj kun brunaj strioj. La individuo kaptita en 1982 diferencis laŭ malgrandaj manieroj kaj povus esti aŭ ino aŭ nematura masklo. Ĝi ne estis fotita, do ne ekzistas permanenta registro pri ĝia aspekto.

Distribuado kaj habitato
La sola pozitive identigita kajena kaprimulgo estis kolektita ĉe Tamanoir, Franca Gvajano, en 1917. La supozebla ino de 1982 estis kaptita proksimume 180 km sudoriente de tiu loko, kaj pliaj eblaj vidaĵoj venis de tiu ĝenerala areo en 1999. Ĉiuj registroj de Kajena kaprimulgo (pozitivaj kaj eblaj) estas de humida arbaro de malaltaj teroj. Specimenoj de Nigreca kaprimulga estis kolektitaj ĉe la sama loko kiel la holotipo de 1917; ĝi estas forte asocia kun rokaj elstaraĵoj, sed oni ne scias, ĉu la Kajena kaprimulgo kunhavas tiun vivejan preferon.

Biologio
Oni scias nenion pri la biologio de la Kajena kaprimulgo. Oni supozas, ke ĝia manĝado, reproduktado kaj aliaj kondutoj similas al tiuj de aliaj kaprimulgoj.

Statuso
La IUCN taksis la Kajenan kaprimulgon kiel Datummankan. "Tamen, eble taŭga vivejo restas, kaj ne estas kialo, kial la specio eble ne ankoraŭ ekzistas."

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko